ถนัด คอมันตร์ - วิกิพีเดีย

# ถนัด คอมันตร์

### จากวิกิพีเดีย สารานุกรมเสรี

พ.อ. (พิเศษ) ดร. ถนัด คอมันตร์ ขณะให้สัมภาษณ์วิทยุบีบีซีภาษาไทย ขณะประชุมซีอาโต้ ที่อังกฤษ เมื่อปี พ.ศ. 2508

พันเอก (พิเศษ) ดร. ถนัด คอมันตร์ เดิมชื่อ " ถนัดกิจ คอมันตร์ " เป็นอดีตรัฐมนตรีว่าการกระทรวงต่างประเทศ หลายสมัย หลายรัฐบาลด้วยกัน เป็นผู้ได้รับการนับถือว่าเป็นผู้วางรากฐานด้านความสัมพันธ์กับต่างประเทศมาจนปัจจุบัน เคยเป็นหัวหน้าพรรคประชาธิปัตย์อยู่ช่วงหนึ่ง ในปี พ.ศ. 2522 กินระยะเวลาสั้น ๆ เพียง 3 ปี ภายหลังการลาออกจากตำแหน่งของหม่อมราชวงศ์เสนีย์ ปราโมช หัวหน้าพรรคคนที่ 2 ที่เลิกเล่นการเมืองไป ซึ่งเป็นช่วงวิกฤตของพรรค เนื่องจากหัวหน้าพรรคคนเก่าเลิกเล่นการเมืองไป กระแสความนิยมตก สมาชิกในพรรคก็แตกแยกกัน ผลการเลือกตั้งในเวลาต่อมา ในปี พ.ศ. 2522 ก็ได้ ส.ส.เพียงคนเดียวในกรุงเทพมหานครคือ ท่าน จากเดิมซึ่งเคยผูกขาดมาตลอด พ.อ. (พิเศษ) ดร. ถนัด คอมันตร์ จึงรับตำแหน่งหัวหน้าพรรคเพื่อที่จะประคองพรรคให้อยู่รอดต่อไปได้

ซึ่งโดยส่วนตัวแล้ว พ.อ. (พิเศษ) ดร. ถนัด คอมันตร์ ไม่ถูกกับนายพิชัย รัตตกุล หัวหน้าพรรคประชาธิปัตย์คนต่อมา ซึ่งในขณะนั้นเป็นกรรมการบริหารอยู่ เนื่องจากเป็นรัฐมนตรีที่ดูแลงานทางด้านต่างประเทศด้วยกัน ในระยะเวลาใกล้เคียงกัน โดยถ้ามีผู้ใดถามถึงนายพิชัย กล่าวกันว่า พ.อ. (พิเศษ) ดร. ถนัด คอมันตร์ จะตอบเสมอ ๆ ว่า " ไม่รู้จักคน ๆ นี้ "

มีลูกชายคนหนึ่งเป็นนักธุรกิจที่เคลื่อนไหวทางการเมือง คือ นายอมรินทร์ คอมันตร์

ในทางสังคม เคยดำรงตำแหน่งอธิการบดีมหาวิทยาลัยสงขลานครินทร์ ในปี พ.ศ. 2511 และกรรมการผู้ทรงคุณวุฒิของหลายสถาบันอุดมศึกษา และเป็นผู้ก่อตั้งสมาคมอาเซียน (สมาคมประชาชาติแห่งเอเชียตะวันออกเฉียงใต้)

## [แก้] ดูเพิ่ม

- สัมภาษณ์ พ.อ.(พิเศษ) ดร. ถนัด คอมันตร์ ใครปล้นไทย: เบื้องหลังแผนสนับสนุนการโจมตีค่าเงินบาท

ดึงข้อมูลจาก "http://th.wikipedia.org../../../%E0%B8%96/%E0%B8%99/%E0%B8%B1/%E0%B8%96%E0%B8%99%E0%B8%B1%E0%B8%94_%E0%B8%84%E0%B8%AD%E0%B8%A1%E0%B8%B1%E0%B8%99%E0%B8%95%E0%B8%A3%E0%B9%8C.html".

หมวดหมู่: นักการเมืองไทย | พรรคประชาธิปัตย์ | นักวิชาการชาวไทย | อาจารย์มหาวิทยาลัย | มหาวิทยาลัยสงขลานครินทร์

##### Views

- บทความ
- อภิปราย
- รุ่นปัจจุบัน

##### ค้นหา